Diari Oficial de la Generalitat Valenciana


Sumari del DOGV 5988, del 03-04-2009 (2009/3652)

RESOLUCIÓ de 19 de febrer de 2009, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica aèria a 132 kV, doble circuit, entrada-eixida en la ST Llanera de Ranes de la línia a 132 kV ST l'Alcúdia - ST l'Olleria - ST Alcoi, als termes municipals de l'Alcúdia de Crespins, Xàtiva, Canals, Cerdà i Llanera de Ranes, a la província de València, s'aprova el projecte d'execució i es declara, en concret, la seua utilitat pública. Expedient número ATLINE/2007/800/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3652


Data del document
:   19-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Xàtiva
    * Alcúdia de Crespins, l'
    * Llanera de Ranes
    * Canals
    * Cerdà
    * empresa privada
    * subministrament d'energia elèctrica

RESOLUCIÓ de 19 de febrer de 2009, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica aèria a 132 kV, doble circuit, entrada-eixida en la ST Llanera de Ranes de la línia a 132 kV ST l'Alcúdia - ST l'Olleria - ST Alcoi, als termes municipals de l'Alcúdia de Crespins, Xàtiva, Canals, Cerdà i Llanera de Ranes, a la província de València, s'aprova el projecte d'execució i es declara, en concret, la seua utilitat pública. Expedient número ATLINE/2007/800/46. [2009/3652]
Vist l'expedient amb referència ATLINE/2007/800/46, incoat pel Servici Territorial d'Energia de València, a instàncies d'Iberdrola Distribución Eléctrica, SAU, amb domicili a l'efecte de notificacions 48715 Erandio (Biscaia), Ribera de Axpe, 5-2, relatiu a la sol·licitud de 5 de novembre de 2007, sobre autorització administrativa per a la construcció de la línia elèctrica aèria a 132 kV, doble circuit, entrada-eixida en la ST Llanera de Ranes de la línia a 132 kV ST l'Alcúdia - ST l'Olleria - ST Alcoi, als termes municipals de l'Alcudia de Crespins, Xàtiva, Canals, Cerdà i Llanera de Ranes, a la província de València, aprovació del projecte d'execució i declaració, en concret, d'utilitat pública.
Al mencionat escrit s'adjunta el projecte tècnic per a l'execució de l'esmentada instal·lació, firmat pel tècnic competent i visat pel col·legi oficial corresponent, amb data 22 d'octubre de 2007.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de 13 de març de 2008, en el Diari Oficial de la Comunitat Valenciana de 25 de març de 2008 i en el periòdic El Mundo de 20 de març de 2008, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb els articles 52 i 53 de la Llei 54/1997, de 27 de desembre, del Sector Elèctric.
D'acord amb la documentació que obra en l'expedient, no s'han presentat al·legacions a la mencionada sol·licitud.
Vist que, de conformitat amb el mencionat Decret 88/2005, es va traslladar als ajuntaments de Llanera de Ranes, Cerdà, Canals, Xàtiva i l'Alcudia de Crespins la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'estos organismes, a l'efecte de donar la conformitat o l'oposició, i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, amb sol·licitud d'un informe sobre l'adaptació del projecte al planejament urbanístic que siga d'aplicació.
- Els ajuntaments de Llanera de Ranes i Cerdà no van presentar al·legacions a la mencionada sol·licitud.
- L'Ajuntament de Canals va informar contestant favorablement a la instal·lació.
- L'Ajuntament de Xàtiva va contestar informant desfavorablement la instal·lació ja que esta travessa, al seu pas pel terme municipal, masses d'arbres i de matoll, per la qual cosa és necessària la presentació de l'estudi de declaració d'impacte ambiental i l'estudi d'integració paisatgística.
- L'Ajuntament de l'Alcúdia de Crespins va manifestar, per mitjà d'informe tècnic municipal, l'oposició al projecte presentat, i va sol·licitar la introducció en este de les modificacions següents: a) Canviar la ubicació del suport V-3 a una nova ubicació com s'indica en el pla de l'informe tècnic municipal, b) Executar en subterrani el traçat de la línia des de la connexió amb la línia de 132 kV ST l'Alcúdia - ST l'Olleria - ST Alcoi, fins al punt V-3 del projecte, perquè no estiguen afectades instal·lacions, servicis i edificacions existents, així com les que es crearan després de l'ampliació del sòl urbà a la localitat i c) Executar el traçat de la línia des del punt V-3 canviant d'ubicació fins al punt V-4 en aeri, com s'indica en el pla de l'informe tècnic municipal.
Vist que van ser remesos els anteriors informes l'empresa peticionària, i s'ha contestat en el sentit següent:
- A l'Ajuntament de Canals, l'empresa peticionària manifesta la seua conformitat amb el condicionat presentat.
- A l'Ajuntament de Xàtiva, l'empresa peticionària manifesta la no-procedència de la redacció dels estudis sol·licitats, ja que per la Resolució de 26 de setembre de 2007, del Servici d'Avaluació d'Impacte Ambiental de la Conselleria de Medi Ambient, Aigua, Urbanisme i Vivenda, es considera que la instal·lació projectada no ha de sotmetre's a avaluació d'impacte ambiental per ser instal·lacions auxiliars del projecte de connexions del curs baix del riu Xúquer amb el tram V de la conducció Xúquer-Vinalopó, el qual ja ha sigut sotmés a procediment mediambiental pel Ministeri de Medi Ambient.
- Quant a les condicions de l'Ajuntament de l'Alcúdia de Crespins, l'empresa peticionària manifesta, en primer lloc, que la línia elèctrica que cal construir forma part del projecte de transvasament Xúquer-Vinalopó, i discorre esta pel corredor elèctric d'este, aprovat per mitjà de la Resolució del Ministeri de Medi Ambient de 22 de juny de 2007, després de la Resolució de 8 de maig de 2006, de la Secretaria General per a la Prevenció de la Contaminació i el Canvi Climàtic, per la qual es va emetre Declaració d'Impacte Ambiental favorable, i es dona expressa audiència a l'Ajuntament de l'Alcúdia de Crespins en la tramitació del mencionat projecte. En segon lloc, i en quan al planejament vigent en este municipi, el traçat projectat discorre per sòl d'ús agrícola comú i espais lliures; així mateix, esta empresa, en la condició de beneficiària, ha informat personalment els particulars afectats pel traçat de la línia i que estan reflectits en la relació de béns i drets del projecte. En tercer lloc, i referent a l'apreciació que la instal·lació elèctrica obstaculitze possibles ampliacions del sòl urbà, s'indica que la futura construcció del corredor de servici que es duga a terme en la zona, formarà part dels deures de la promoció de les actuacions de transformació urbanística, pel que fa a dotacions públiques, i esta empresa no entén la relació entre l'esmentada actuació urbanística que s'adjunta a la present sol·licitud d'informe. Finalment, i quant a la petició de soterrament de la instal·lació, cal assenyalar que l'obligació legal exigible al titular, perquè una línia aèria siga transformada en subterrània, exigix que els terrenys estiguen urbanitzats o en curs d'urbanització, situació que no es dóna en el cas concret. Així, el procediment establit a l'efecte té la seua cabuda en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, en els seus articles 154 i següents, on es podrà sol·licitar la variació de l'estesa existent com a conseqüència dels projectes i els plans aprovats per l'administració.
- L'Ajuntament de l'Alcúdia de Crespins, en contestació a les respostes emeses per l'empresa peticionària, sol·licita que es procedisca al soterrament de la línia en tota l'extensió que transcorre per la zona compresa entre el nucli urbà residencial i el polígon industrial. En resposta a això, Iberdrola Distribución Eléctrica, SAU, es reitera en els seus escrits anteriors, ja que l'afecció en aeri de la línia elèctrica a les vies de comunicació no són motiu suficient per a demanar el seu soterrament.
Vist que, d'acord amb el que establix el Decret 88/2005, de 29 d'abril, pel que s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:
Enagás, SA, emet informe favorable a la instal·lació, i no es desprén de la documentació influències elèctriques significatives sobre el gasoducte València - Alacant.
Conselleria d'Infraestructures i Transport. Direcció General d'Obres Públiques. Servici Territorial de Carreteres, emet informe favorable el projecte presentat.
Telefónica de España, SAU, no posa cap inconvenient a l'execució dels treballs projectats.
Ministeri de Foment. Direcció General de Carreteres. Demarcació de Carreteres de l'Estat a la Comunitat València, resol autoritzar l'encreuament aeri de l'autovia A-35, i manifesta que no té competència per a emetre cap informe respecte a l'encreuament amb l'antiga N-430. Igualment es manifesta la Diputació de València i el Servici Territorial de Carreteres de la Conselleria d'Infraestructures i Transport respecte a l'encreuament amb la N-430. Així, tal com consta en el resultant anterior resulta remesos als ajuntaments afectats la separata de la instal·lació projectada a estos efectes.
Conselleria de Medi Ambient, Aigua, Urbanisme i Habitatge. Servici Forestal. Camins Ramaders, no posa cap inconvenient a l'execució dels treballs.
La Confederació Hidrogràfica del Xúquer va sol·licitar la documentació complementària respecte als encreuaments i paral·lelisme projectats. L'empresa sol·licitant va aportar la documentació requerida i la Confederació Hidrogràfica del Xúquer va remetre la contestació a l'informe requerit, i accedix a la sol·licitud d'autorització per als encreuaments projectats, i en concret, el barranc del Soldat, l'afluent del barranc Roig, el barranc Roig i l'afluent del riu Cànyoles, amb les condicions particulars i generals que en s'hi contenen.
Iberdrola Distribució Eléctrica, SAU, manifesta la seua conformitat amb les afeccions a línies elèctriques de baixa tensió, mitjana tensió i alta tensió fins a 66 kV, de la seua propietat, sempre que es complisquen les condicions previstes en el projecte.
Vist que les condicions presentades pels organismes referits són coneguts i acceptats per l'empresa sol·licitant.
Vist que consta en l'expedient la consulta efectuada per l'empresa peticionària a la Conselleria de Medi Ambient, Aigua, Urbanisme i Habitatge, sobre la no necessitat de modificació de la declaració d'impacte ambiental, ja que esta línia està inclosa en les instal·lacions auxiliars del projecte de conducció Xúquer-Vinalopó, aprovat definitivament per mitjà de la Resolució del Ministeri de Medi Ambient de 22 de juny de 2007, després de la declaració d'impacte ambiental per la Resolució de 8 de maig de 2006, de la Secretaria General per a la Prevenció de la Contaminació i Canvi Climàtic, publicada en el BOE de 14 de juliol de 2006, i la decisió d'esta, d'11 d'abril de 2007, de no sotmetre a avaluació d'impacte ambiental el projecte d'adaptació, publicada en el BOE d'11 de maig de 2007, així com la contestació emesa pel cap del Servici d'Avaluació d'Impacte Ambiental de 26 de setembre de 2007, i no es considera necessari sotmetre el projecte d'execució a un nou tràmit d'avaluació d'impacte ambiental.
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que d'acord amb la sol·licitud i el projecte presentats, la finalitat que es perseguix amb la construcció d'esta instal·lació és dotar de subministrament elèctric l'estació de bombament situada al territori municipal de Llanera de Ranes, amb destinació a la denominada connexió del curs baix del riu Xúquer amb el tram V de la conducció Xúquer-Vinalopó, així com garantir, amb el menor impacte possible, les necessitats actuals i futures que per augment de consums es puguen produir en esta zona geogràfica.
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.
Atés que el projecte té una definició i concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Atorgar autorització administrativa a Iberdrola Distribución Eléctrica, SAU, per a la construcció de la línia elèctrica aèria a 132 kV, doble circuit, entrada-eixida en la ST Llanera de Ranes de la línia a 132 kV ST l'Alcúdia - ST l'Olleria - ST Alcoi, als termes municipals de l'Alcúdia de Crespins, Xàtiva, Canals, Cerdà i Llanera de Ranes, a la província de València i les característiques principals de la qual són les següents:
- Origen de la línia: suport núm. 99 bis, de la línia ST l'Alcúdia - ST l'Olleria - ST Alcoi.
- Fi de la línia: pòrtic de la subestació transformadora de Llanera de Ranes.
- Tensió nominal: 132 kV (1ª categoria).
- Freqüència: 50 Hz.
- Tipologia constructiva: aèria.
- Potència màxima que cal transportar: 131 MVA.
- Nombre de circuits: dos.
- Conductors: d'alumini - acer, tipus Hawk de 281,1 mm² de secció total, un conductor per fase.
- Cables de terra: en tota la longitud porta dos cables de terra d'acer galvanitzat amb fibra òptica en l'interior, dels tipus Arte-53 i OPGW-15-80 de diàmetres respectius, 9,85 mm i 15,00 mm.
- Aïllament: cadena d'aïlladors de compòsit tipus U120AB132P, amb nivell de tensió de 130 kV.
- Suports: metàl·lics de perfils angulars de costats iguals galvanitzats en calent i acer S355J0 i S275JR, organitzats en forma de gelosia doble. Forma troncopiramidal des de la base fins al braç inferior, prismàtica des d'este fins al superior i dos pals metàl·lics a la part superior.
- Longitud total: 5.206 m.
- Longituds parcials:
Llegenda: (1) l'Alcúdia de Crespins; (2) Xàtiva; (3) Canals; (4) Cerdà (dos suports); (5) Llanera de Ranes.
- Pressupost total: 974.813,40 euros.

De conformitat amb el que establix l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar el projecte d'execució firmat per tècnic competent i visat pel col·legi oficial corresponent amb data 22 d'octubre de 2007, i se'l sotmet a les següents condicions:
1. Les obres s'hauran de realitzar d'acord amb el projecte presentat.
2. El termini d'execució de l'obra serà de sis mesos des de l'ocupació real de les finques afectades. Amb anterioritat a l'acabament de l'esmentat termini Iberdrola podrà sol·licitar-ne l'ampliació mitjançant sol·licitud motivada davant d'esta Direcció General.
3. El titular donarà compte de l'acabament de les obres al Servici Territorial d'Energia de València, als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i d'acreditació que és de conformitat amb els reglaments tècnics en la matèria, segons s'establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
4. En el cas que per a acabar l'execució de la instal·lació objecte del projecte, es requerirà posar part d'esta en tensió, s'haurà de sol·licitar al Servici Territorial d'Energia de València, que establirà, si és el cas, les condicions que li siguen d'aplicació. No obstant això que s'ha exposat anterioment, transcorreguts dos mesos des de l'obtenció del certificat d'acabament parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedix a la seua desconnexió en el cas que ja estiguera en funcionament.
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.
7. Iberdrola Distribución Eléctrica, SAU, haurà observar els preceptes, mesures i condicions que s'establisques en la legislació aplicable a l'activitat de distribució d'energia elèctrica.
Tercer
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 19 de febrer de 2009.- El director general d'Energia: Antonio Cejalvo Lapeña.